"ایران یئنی باللیستیک راکتینی موفقیتله سیناقدان کئچیریب. ایراندا مدافعه خاراکتئلی و ایستراتژی سیستملرین سیناقدان کئچیریلمهسی اینتئنسیو شکیلده داوام ائدیب و ائدجک. بو آددیملار، اؤلکهنین مدافعه گوجونو آرتیرماق اوچون دایانمادان داوام ائدجک. دونهن ده همین موفقیتلی گونلردن بیری ایدی."
آخار. آذ خبر وئریر کی، بونو ایسلام اینقیلابینین کئشیکچیلر اوردوسونون کوماندانی اوردو باشچیسی حسین سلامی مشهد شهرینده کئچیریلهن تدبیرلرین بیرینده چیخیشی زامانی دئییب.
حسین سلامی بیلدیریب کی، ایران یئنی و یئرلی باللیستیک راکئتی موفقیتله سیناقدان کئچیریب.
ه. سلامی بو راکئتین آدینی و خصوصیتلرینی آچیقلاماییب.
عینی زاماندا ایران مدافعه ناظرینین موعاوینی بریقادا گنرالی قاسیم تقیزاده "اوخشاری اولمایان راکت"این ایستحصال ائدیلدییندن و اونون آرتیق اوردویا وئریلدییندن سؤز آچیب.
راکتین "دوشمن اوچون سورپریز" اولاجاغینی بیلدیرن ایران حربی رسمیسی وورغولاییب کی، بو باللیستیک راکت اینکیشاف ائتمیش و هدفی دقیق وورا بیلهندیر.
خاطیرلاداق کی، ایران اؤتن گون مدافعه صنایعسی گونونده روسییانین س۳۰۰ سیستملریله رقابته گیره بیلن "باور ۳۷۳" هاوادان مدافعه سیستمینی نوماییش ائتدیریب.
azb_Arab azb_Arab azb_Arab azb_Arab azb_Arab azb_Arab azb_Arab